The Trump Organization

The Trump Organization ( Bahasa Melayu : Organisasi Trump ) ialah sebuah syarikat swasta konglomerat
multinasional dari Amerika Syarikat yang mempunyai perkhidmatan dalam bidang pembinaan, hartanah, hiburan, hospitaliti, makanan, minuman, pelaburan, pertanian, peruncitan, penerbangan, sukan, teknologi maklumat dan komunikasi.

Syarikat The Trump Organization ini sekarang dimiliki oleh Presiden Amerika Syarikat ke-45 Donald Trump.

Ringkasan
Syarikat swasta pembinaan ini ditubuhkan sebelum tahun 1923 sebagai Elisabeth Trump & Son oleh Elisabeth Marie Christ, nenek kepada Donald Trump, selepas kematian suami beliau, Frederick Trump pada tahun 1918.

Pada tahun 1921, selepas anak kedua kepada Elisabeth Marie Christ bernama Fred Trump menjadi seorang dewasa, dia telah menyertai syarikat ibunya secara rasmi.

Pada tahun 1976, syarikat swasta ini direka semula sebagai The Trump Organization oleh anak ketiga kepada Fred Trump dan juga bakal Presiden Amerika Syarikat ke-45 Donald Trump.

Dia telah bertukar syarikat pembinaan ini menjadi syarikat konglomerat mempunyai perkhidmatan dalam bidang pembinaan, hartanah, hiburan, hospitaliti, makanan, minuman, pelaburan, pertanian, peruncitan, penerbangan, sukan, teknologi maklumat dan komunikasi.

Ibu pejabat kepada The Trump Organization berada di dalam Trump Tower, Manhattan, Bandar Raya New York, New York dan diketuai oleh Donald Trump Jr. dan Eric Trump sebagai Naib Presiden Eksekutif. Syarikat ini dimiliki oleh Presiden Amerika Syarikat ke-45 Donald Trump.

Lihat juga
Donald Trump
Trump Tower

Rujukan

Pautan luar
Laman web rasmi
The Trump Organization di YouTube

Kategori:Donald Trump
Kategori:Pertubuhan yang diasaskan pada 1923